மீன்

மீன் தேவமைந்தன் தேவமைந்தன் ! அன்பரே, தற்பொழுது என் பரிணாமம் ! இந்த 'ஜங்க்' காலத்துக்கு ஏற்பவே. ! பொருளாதாரம் - அகம்புறம், ! வீட்டிலிருந்து நாடு, ! நாட்டிலிருந்து வீடு.. வீங்கி. ! சதா விளம்பரங்கள் துண்டித்தும் ! தொடர்ந்து தொடர்கள் பார்த்து- ! அழுது, விசும்பி, சிரித்து, அதே வசனங்களை ! வாய்ப்பு நேர்கையில் விடாதென் குடும்பத்திலும் விளம்பி ! வேறுவீடு பார்த்து, தனிவிலகிப்போய், ! என்னிலிலிருந்தே என்னை விலகவைக்கும் - வினோத ! ஊடக வார்த்தைகளுக்கெல்லாம் விடாமல் செவிகொடுத்து, ! கடனோ உடனோ கால்பிடித்து கைபிடித்து வாங்கி; ! 'இங்க்லீஷ் பேப்பர்' வாங்கி, அப்படியே ! மடித்த மடிப்புக் குலையாமல் அடுக்கியே வைத்து ! 'வெய்ட்'டுக்குப் போட்டு; அற்பச் சிறுதொகை ! அதையும் கூட அடுத்தபெருஞ் செலவுக்கு ! அச்சாரமாக்கும் நடுத்தரக் குடிமகன், ! வேறுஎன் செய்வேன்? விலகியே வாழ்வேன். ! சம்பளம் வாங்கும் வேலைப் பொறுப்பும் ! ஒழுங்காய் வாழும் வாழ்க்கைப் பொறுப்பும் ! சுற்றிச் சூழும் நீர்போல் எனக்கு. ! எதிரிகள் பலப்பலர். ! விலகி விலகியே நீச்சல் அடிப்பேன். ! நண்பர்கள் மாறுவர் நாளும் எனக்கு. ! எவர் என்ன ஆனாலும் எப்படிப் போனாலும் எனக்கென்ன? ! பயன்பெறு; தூக்கியெறி - என்பதுஎன் ! புனித வாசகம். ! ''பயன்பெற வாயாத யாரும் எதிர்வந்தால் ! பாராமல் போயே பழகு'' - அடியேனின் ! புதிய குறள். ! தகவமைப்பு உயிர்களை உருவாக்கும் ! என்பது அறிவியல். என்றால் நிகழ் உலகில் ! மீனாகவே இருப்பேன் நான். ! A.Pasupathy(Devamaindhan)